Keizer

Keizer, nòmber artistiko kens di Rozelsky Steve Lie-A-Jen (☆ 6 di yüni 1987 na Paramaribo), ta un rapper hulandes di desendensia sürnameo. Su kantikanan mas konosí ta Mama Sorry, Keizer Koning Admiraal i Hoe ze loopt. Aktualmente e tin un kòntrakt firmá ku e kompania diskero Nindo.

Biografía
Keizer nasé den e kapital di Sürnam, Paramaribo. Komo hoben di dos aña el a muda di Sürnam pa Hulanda.

Karera
Na edat di 15 aña Keizer tabata skucha hopi músika di 2Pac i The Notorious B.I.G.. El a kuminsa siña kantikanan manera "Hit Em Up" for di kabes i tabata rap esaki pa su amigunan. Despues el a kuminsa skibi su propio tekstonan. Na 2004 Keizer a lanta e grupo di rap Blackside huntu ku su amigunan BombeBoy, LLoydStar i su primu Roots. Nan a saka video musikal di kantikanan manera ‘Je Voelt ‘t’ i ‘The Anthem’. Ofisialmente e grupo nunka a kibra. Banda di esei, Keizer a partisipa na varios 'rap battle': na 2005 i 2006 Keizer a sali ganadó di e torneo Summerjam MC-battle ku a tuma lugá na Leiden. Keizer ta tata di 3 yu muhé i un yu hòmber.

Blacklabel Music i Deepsound Music
Na 2008 Keizer a disidi di konsentra su mes riba su karera solo. Pronto el a logra haña un kòntrakt ku e kompania diskero Blacklabel Music di e rapper Nino, kual el a firma tanten ku e tabata detené. Mei aña despues ambos partido a disidi di buta un paro na e kòntrakt, komo ku e kompania diskero Blacklabel Music, ku e tempu ei tabata bastante resien formá, no por a dirigi su mes kompletamente riba e karera di Keizer. Na fin di aña 2008, despues di a legumai Blacklabel Music, Keizer a firma ku un kòntrakt ku e kompania diskero Deepsound Music. Ei el a lansa su promé mixtape, Straategisch. E kansionnan 'Mama Sorry', 'Wie is de baas' i 'Nice' a bira hitnan fenomenal riba YouTube. Keizer su relashon ku Deepsound Music no tabata di largu tempu. Despues di un konflikto ambos partido a disidi di buta un paro na nan kolaborashon. Despues di esaki, Keizer a firma un kòntrakt ku Nindo, den kua kolega Negativ ta co-propetario.

Nindo
Na 2009 Keizer a firma un kòntrakt ku Nindo. Desde esei e tabata okupá ku su "webtape" ku ta karga e nòmber De Oorzaak deel II i su album Karma, kual tabata planiá pa sali despues di e verano di 2013. E webtape ta un kolekshon di músika di Keizer i ta disponibel online pa download. Di tres kantika riba e webtape, Keizer, Koning, Admiraal, Hoe ze Loopt i #NietHaten, a saka video musikal.

Desde 2011, Keizer, huntu ku Ali B i Yes-R, ta pertenese na e tres rappernan mas popular riba Twitter i Hyves, mientras e ta e uniko den e tresnan sin anteshon prinsipal di media. Na 2011 el a risibi dos premio: un State Award pa e mihó seshon di 101 Bars i na e TMF Awards el a risibi e Pure Award pa e mihó rapper Hulandes.

Pa e programa Ali B op volle toeren Keizer huntu ku Ali B a bishita Lenny Kuhr. Den e episodio, Kuhr a krea su propio vershon di e kantika Mama Sorry di Keizer i Keizer huntu ku Ali B a kanta nan vershon di e kantika De Troubadour di Kuhr. E vershon nobo di De Troubadour a logra puesto 50 den e Single Top 100.

Album
Keizer a traha algun tempu riba su album ku a keda antisipá pa sali na 2014. Promé ku esaki e rapper a traha huntu ku entre otro Lange Frans i Kraantje Pappie. E album a keda grabá na Alemania. Kantikanan ku a keda grbá anterior kaba pero ku tabata zona bieu, a keda grabá dinobo. Segun 2014 tabata kore, e fecha di lansamentu di e album a keda anunsiá. Keizer su promé album, Karma, lo a keda lansá riba 17 di sèptèmber riba iTunes. Tambe lo a buta 150 CD na benta durante di su karmaclubtour. Esakinan tabata e uniko vershonnan imprentá di e album.

 Diskografía 
 Mixtape: Straategisch 
 Keizer - Salute
 Keizer - Billy The Kid
 Keizer - Lastig
 Keizer - Nice
 Keizer - Kapsones
 Keizer - Wie Is De Baas
 Keizer - Ze Kennen Me Niet
 Keizer - Hoe Ze Doet feat. Gio
 Keizer - Mama Sorry (akoestik)
 Keizer - Straategisch
 Keizer - Laat maar zitten feat.Leo & Negativ (bonus)

 Webtape: De Oorzaak deel II 
 Keizer - Keizer, Koning, Admiraal
 Keizer ft. Negativ - Dieper dan je man
 Keizer ft. Spanker - Niets op mij
 Keizer ft. Gio - Hoe ze loopt
 Keizer ft. Mr Polska & Je Broer - Wie ben jij
 Keizer - Karma is een bitch
 Keizer ft. Broertje - Money Cash Fame
 Keizer - Nooit Vergeten
 Keizer ft. Ibra - Ik heb je
 Keizer - Baas Baby

 Album: Karma 
Keizer - Karma (Intro)
Keizer - Down Zijn ft. Darryl & RBDjan	
Keizer - Wat Ga Ik Doen 	
Keizer - Ik Zie Je Niet Meer ft. Cho
Keizer - Racks 	
Keizer - Elke Dag 	
Keizer - Liever Alleen 	
Keizer - Ben Niet Met Die ft. Kraantje Pappie
Keizer - Geen Matties 	
Keizer - Rust Zacht 	
Keizer - Spijt ft. Lil' Kleine  	
Keizer - Het Lot 	
Keizer - Vuurtje 	
Keizer - Papa Houdt Van Jou ft. Gio
Keizer - Pesos ft. Bokoesam
Keizer - Werk Hard ft. Sarah Jane 
Keizer - Wat Ga Ik Doen ft. Nino

Category:Hende